**HEA EESKUJU**

**GERRIT LEHE**

Vaidla Põhikool

Gerrit Lehe on 13. aastane Rae vallas Suursoo külas elav ja Vaida Põhikoolis õppiv noormees, kes on oma noorest east hoolimata saavutanud väljapaistvaid tulemusi spordis. Tee korvpalli juurde viis Gerriti 2013 aastal, kui ta õppis Vaida põhikooli teises klassis. Kehalise kasvatuse õpetaja soovitusel alustas Gerriti 2013.a lõpul Jüris korvpallitrenne. Käsipalli trennides Arukülas hakkas Gerrit käima paralleelselt korvpalliga aga kuna logistiliselt oli keeruline trennidesse jõuda, tuli tal treeningutest loobuda. Olgugi, et Gerrit loobus treeningutest jätkas ta koostööd Aruküla SK meeskonnaga selliselt, et alates 2014.a mängis ta nendega suurematel turniiridel ja tähtsamatel mängudel. Viimased võistlused käsipallis olid (10-12.02.2017) D-klassi Eesti meistrivõistlused, kus võideti III koht. Treeneritele jääb Gerrit silma just seetõttu, et tal on hea viske- ja hüppevõime ning ta on vasakukäeline, mis annab teatava eelise pallimängudes ning pikka kasvu võrreldes eakaaslastega (Gerrit on 13 aastaselt 192cm pikk). Gerriti andekuse avaldumisest ja argipäevast saab lugeda pikemalt Rae Sõnumite artiklist. Gerritit võib iseloomustada, kui töökat, sihikindlat, kohusetundlikku noort, kellel on tuleviku osas kindlad eesmärgid. Noorsportlane on pühendunud korraliku hariduse omandamisele ja treenimisele.

Kergejõustikuga hakkas Gerrit tegelema tänu koolivõistlustele, kus ta õige pea oma vanuseliste seas tuli oma tulemustega maakonna parimate hulka ja asus võistlema Eesti meistrivõistlustel. Märkimisväärseid tulemusi on ta saavutanud käsipallis ja korvpallis. Tänasel päeval keskendub Gerrit korvpallile ja teeb seda suure pühendumusega. 2016.aasta kevadest mängib Gerrit korvpalli Audentese Spordiklubis peatreener Rauno Pehka käe all. Treeningud toimuvad kuus korda nädalas Tallinnas Audentese spordiklubis. Kokku treenib Gerrit 11h nädalas, mis näitab tema pühendumist spordile. Märkimisväärne on seegi, et Tallinnast 35km kaugusel elav ja õppiv noormees kulutab trenni ja tagasi sõitmiseks bussisõidule iga päev 2,5 tundi. Audentese Spordiklubis treenides on Gerrit tähelepanuväärivaid tulemusi saavutanud, mängides endast kaks aastat vanemate poistega. Oma töökuse ja sihikindlusega on ta eeskujuks teistele noortele, enda spordipisikuga on ta nakatanud enda ümber olevaid noori nii suguvõsas, kui koolis. Vaida Põhikooli õpetajate sõnul on sporti suhtumine tänu Gerritile noorte seas tõusnud au sisse ja võistlustel käimist võetakse tõsiselt. Vaida Põhikool on saavutanud viimaste aastate jooksul silmapaistvaid tulemusi paljudel aladel nii Harjumaa etappidel, kui Vabariiklikel võistlustel. Gerriti näol on tegu asise ja aktiivse noore inimesega, kes jalust rabada kõiki oma toimekuse ja positiivse ellusuhtumisega. Suursoo külas elav Gerrit on innustanud ja olnud eeskujuks külarahvale oma sportlike tulemustega. Suursoo Külaselts tunnustas innuka pühendumise eest spordi tegemisel Gerritit 2017 aastal karikaga. Ühte hoidev Suursoo küla on Gerritilt saanud spordipisiku, külarahvas on üheskoos käinud 2017 aastal Kõrvemaal suusatamist õppimas ja 2018 aastal discgolfi mängimas. Gerrit on silmapaistvate sportlike tulemuste eest tunnustatud 2016 ja 2017 aastal Rae valla parimate sportlaste tunnustamise tänuõhtul. Gerriti sportlikest saavutustest korvpalli alal saab lugeda: U14 noormeeste karikavõistlustel (2017 detsember) saavutas esikoha Audentese SK. Gerrit Lehe, kes valiti ühtlasi finaalmängu resultatiivsemaks mängijaks.

Gerrit Lehe õpib Vaida Põhikooli 7.klassis, tema õppeedukus on hea. 6. klassi lõpetas Gerrit neljade ja viitega. Eriti hästi sobivad talle humanitaarained ja kõik, mis seotud spordiga. Aineõpetajate sõnul osaleb ta meelsasti õppetegevustes, julgeb enda teadmisi näidata ja enda arvamust avaldada. Gerrit on laia silmaringiga, heatujuline ja positiivse ellusuhtumisega poiss. Üheks tugevamaks küljeks on Gerriti oskus keskenduda vajalikule tegevusele ja püüd saavutada võimalikult hea tulemus, seda nii õppimises, kui spordis. Koolis on Gerrit õpilane, kelle üle võib uhkust tunda. Ta on noormees, kellel on kõige kohta oma arvamus. Ta on sõbralik ja saab kõigiga hästi läbi. Gerrit on saavutanud kaasõpilaste ja pedagoogide suure lugupidamise. Gerrit on eriti andekas ja töökas noorsportlane, kelle tegevus on eesmärgistatud ja toimub pidev areng. Ta on noor sportlane, kes on näidanud väga häid ja järjest paremaid tulemusi nii oma spordialal kui ka teistel spordialadel. Gerrit propageerib oma tegevusega kaasõpilaste hulgas sporti ja tervislikke eluviise. Gerrit on esindanud Vaida Põhikooli ja suuresti tänu temale on kool saavutanud märkimisväärseid tulemusi Harjumaal, kõikidel spordialadel. Kooli ja lastevanemate vaheline koostöö on väga hea. Gerritile on koostatud individuaalne õppekava kui eriti andekale õpilasele, et noormees saaks rohkem aega pühendada treeningutele, laagritele ja võistlusreisidele. Ta on igas olukorras valmis oma abi pakkuma. Vaatamata noorele eale on temas liidri omadused: võib teisi organiseerida, ühendada ja juhtida kollektiivi. Gerrit oskab koostööd teha. Ta on hea sõber keda oodatakse enda seltskonda. Sõbrustab nii oma kui ka teiste klasside õpilastega. On koolikaaslaste seas autoriteet. Spordi tegemise kõrvalt leiab ta aega kuuluda kooliajalehe toimetusse, mille tarbeks kirjutab lühilugusid. Gerrit on vaatamata noorele vanusele sportlane, keda iseloomustab tema tegemistes tahe anda endast alati parim. Gerrit on eeskujuks paljudele eelkõige oma suhtumise poolest treeningutesse ja kaaslastesse, millega on pälvinud teiste lugupidamise.

Kergejõustik 2018 aasta:

TV 10 OS 47. hooaja IV etapp II koht pallivise, Harjumaa MV kergejõustikus I koht kõrgus, Harjumaa MV kergejõustikus I koht kuul, Harjumaa MV kergejõustikus II koht 100m jooks, Harjumaa MV kergejõustikus II koht kaugushüpe, Harjumaa MV kergejõustikus U14 I koht kuulitõuge, Harjumaa MV kergejõustikus U14 II koht kõrgushüpe.

TV 10 OS Harjumaa etapid 2017/2018:

9-võistlus I koht, pallivise I koht, kaugushüpe I koht, 1000m jooks I koht, 60m tõkkejooks II koht, kettaheide III koht.

Käsipall:

Eesti MV käsipallis D-klass III koht 2017 (Aruküla SK)

Korvpall:

Harjumaa koolidevahelised võistlused OK korvpallis I koht 2017 (Vaida PK), Harjumaa koolidevahelised MV korvpallis I koht 2017 (Vaida PK), Tallinn Nord Cup U-12 III koht 2016/2017 (Audentes SK) Gerrit Lehe MVP, BBBL U-14 Balti liiga VI koht 2016/2017 (Audentes SK), Eesti MV U-12 VII koht 2016/2017 (Audentes SK), Eesti MV U-14 VII koht 2016/2017 (Audentes SK), U14 EYBL 2017/2018 (Audentes SK) Gerrit Lehe MVP II etapp Tallinn ja MVP III etapp Riia, U14 Karikavõistlused I koht 2017 (Audentese SK) Gerrit Lehe MVP, Eesti MV U14 I koht 2017/2018 (Audentese SK) Gerrit Lehe MVP, Eesti MV 3X3 U13 I koht 2018, U15 EYBL 2018 II koht (Audentes SK) Gerrit Lehe MVP.

Gerriti unistuseks on saada tuntud korvpalluriks Eestis ja kaugemalgi. Kindlasti väärib andekas noor sportlane tunnustamist, kuna näitab kindlat tahtekindlust omandada uusi teadmisi ja oskusi spordis ning innustab noori tegema sporti. Gerrit Lehe väärib Hea Eeskuju tiitlit, kuna innustab noori tegema sporti ja propageerib tervislikke eluviise, pälvides see juures kogukonna lugupidamise.

HEA EESKUJU ESITAJA

Gerli Lehe